Document ID: 32003R1885

Komisjoni määrus (EÜ) nr 1885/2003,
27. oktoober 2003,
millega muudetakse määrust (EÜ) nr 2138/97, milles piiritletakse ühtlased oliiviõli tootmispiirkonnad
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 22. septembri 1966. aasta määrust nr 136/66/EMÜ õli- ja rasvaturu ühise korralduse kohta, [1] viimati muudetud määrusega (EÜ) nr 1513/2001, [2]
võttes arvesse nõukogu 17. juuli 1984. aasta määrust (EMÜ) nr 2261/84, millega sätestatakse oliiviõli tootmistoetuse ja oliiviõli tootjate organisatsioonidele makstava toetuse andmise üldeeskirjad, [3] viimati muudetud määrusega (EÜ) nr 1639/98, [4] eriti selle artiklit 19,
ning arvestades järgmist:
(1) Määruse (EMÜ) nr 2261/84 artiklis 18 on sätestatud, et oliivi- ja õlisaagised tuleb kindlaks määrata ühtlaste tootmispiirkondade kaupa tootjaliikmesriikide esitatud andmete põhjal.
(2) Tootmispiirkonnad on piiritletud komisjoni määruse (EÜ) nr 2138/97 [5] (viimati muudetud määrusega (EÜ) nr 1836/2002 [6]) lisas. Halduslikel ja struktuurilistel põhjustel tuleks Kreeka, Hispaania ja Itaalia ühtlasi tootmispiirkondi 2002/2003. turustusaastaks muuta.
(3) Käesoleva määrusega ettenähtud meetmed on kooskõlas õli- ja rasvaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 2138/97 lisa muudetakse järgmiselt.
1. Punktis A asendatakse Brindisi, Lecce ja Sassari provintsi osad vastavalt käesoleva määruse I lisa tekstidega.
2. Punktis C muudetakse lõiku "Νομός Αχαίας" järgmiselt:
a) 3. piirkonnast jäetakse välja järgmiste haldusüksuste nimed: "Αγιας Βαρβάρας, Αγίας Μαρίνας, Αλεποχωρίου, Βελιμιχίου, Δροσιάς, Ερυμανθείας, Καλανίστρας, Καλάνου, Καλεντζίου, Καλουσίου, Κάλφα, Καταρράκτη, Λακκωμάτων, Μανεσίου, Νέου Κομπηγαδίου, Πόρτών, Ρουπακιάς, Σκιαδά, Σκούρα, Σπαρτιάς, Σταυροδρομίου, Χιόνας, Χρυσοπηγής";
b) lisatakse järgmine, 4. piirkond:
"Ζώνη 4:
Κοινότητες: Αγίας Βαρβάρας, Αγίας Μαρίνας, Αλεποχωρίου, Βελιμιχίου, Δροσιάς, Ερυμανθείας, Καλανίστρας, Καλάνου, Καλεντζίου, Καλουσίου, Κάλφα, Καταρράκτη, Λακκωμάτων, Μανεσίου, Νέου Κομπηγαδίου, Πόρτων, Ρουπακιάς, Σκιαδά, Σκούρα, Σπαρτιάς, Σταυροδρομίου, Χιόνας, Χρυσοπηγής".
3. Punkti D muudetakse järgmiselt:
a) lõigus "Comunidad autónoma: Andalucía" asendatakse Huelva provintsi osa käesoleva määruse II lisa tekstiga;
b) lõiku "Comunidad autónoma: Aragón" muudetakse järgmiselt:
i) Terueli provintsi 3. piirkonda lisatakse Blesa haldusüksus;
ii) Zaragoza provintsi 4. piirkonda lisatakse Pradilla de Ebro haldusüksus;
iii) Zaragoza provintsi 5. piirkonda lisatakse Villanueva de Huerva haldusüksus;
c) lõigud "Comunidad autónoma: Castilla y León" ja "Comunidad autónoma: Madrid" asendatakse vastavalt käesoleva määruse III lisa tekstidega.
Artikkel 2
Käesolev määrus jõustub Euroopa Liidu Teatajas avaldamise päeval.
Seda kohaldatakse alates 1. novembrist 2002.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 27. oktoober 2003

Labels: 18
17
6